རིན་པོ་ཆེ་ཐོབ་ཅིང་། སངས་རྒྱས་
ཀྱི་བསྟན་པ་དང་མཇལ་ནས།
ཐེག་ཆེན་མཐར་ཐུག་གསང་སྔགས་ཀྱི་སྒོར་ཞུགས་ཏེ།
དབང་ཟབ་མོ་ཞུ་བར་འདོད་པ་དེ་ཤིན་ཏུ་ལེགས། དེའི་རྒྱུ་མཚན་ཡང་། དལ་འབྱོར་
རིན་པོ་ཆེ་འདི་མ་གཏོགས་པ་རྟེན་གཞན་ལ་གསང་སྔགས་ཀྱི་ཆོས་རྣམ་དག་བསྒྲུབ་
- 360 -

ཆོས་རྒྱལ་འཕགས་པའི་གསུང་འབུམ།
པའི་སྐལ་བ་མེད་ལ།
དཀའ་སྟེ། དལ་འབྱོར་འདི་ནི་རྙེད་པ་ཤིན་ཏུ་དཀའ། །སྐྱེས་བུའི་དོན་གྲུབ་ཐོབ་པར་
གྱུར་པ་ལ། །གལ་ཏེ་འདི་ལ་ཕན་པ་མ་བསྒྲུབས་ན། །ཕྱིས་འདི་ཡང་དག་འབྱོར་པར་ག་
ལ་འགྱུར། །ཞེས་གསུངས་ལ། རྙེད་པར་དཀའ་བའི་དལ་འབྱོར་འདི་ཐོབ་ཀྱང་། མི་
བརྟན་ཞིང་འཇིག་པའི་ཆོས་ཅན། འཆི་བར་ངེས་པ་གཅིག་ཡིན་ཏེ། ཉིན་མཚན་སྡོད་
པར་ཡོངས་མེད་པར། །ཚེ་འདི་རྟག་ཏུ་གོད་འགྱུར་ཞིང་། །སྣོན་པའང་གུད་ནས་ཡོང་
མེད་ན། །བདག་ལྟ་འཆི་བར་ཅིས་མི་འགྱུར། །ཞེས་གསུངས་པ་ལྟར། ཚེ་ལ་སྣོན་པ་མེད་
ཅིང་། འབྲིད་པ་ཡོད་པའི་ཕྱིར། ངེས་པར་འཆི་ལ། ཉི་མ་དེ་རིང་ཙམ་ཡང་གནས་པའི་
གདེངས་ཡོད་པ་མ་ཡིན་ཏེ། དེ་རིང་ཁོ་ན་མི་འཆི་ཞེས། བདེ་བར་འདུག་པ་རིགས་མ་
ཡིན། །བདག་ནི་མེད་པར་འགྱུར་བའི་དུས། །དེ་ནི་གདོན་མི་ཟ་བར་འགྱུར། །ཞེས་པ་
ལྟར། ངེས་པར་འཆི་བ་ལ་སྤྱང་པོ་དང་གྲུང་པོར་འདོད་པ་རྣམས་ཀྱིས་བྲོས་ཀྱང་མི་
ཐར། དབང་ཆེན་པོ་དང་དཔའ་བོ་རྣམས་ཀྱི་བསྡོས་ཀྱང་མི་ཐུབ། ཕྱུག་པོའི་ལོངས་སྤྱོད་
དང་། སྒྱུ་མ་མཁན་གྱིས་སྒྱུ་མས་ཀྱང་བསླུ་རུ་མི་འདོད་ཅིང་། དུས་ལ་བབ་ནས་འཆི་
བར་གྱུར་པ་ལ། ལོངས་སྤྱོད་དང་ཉེ་འབྲེལ་འཁོར་གཡོག་རྣམས་རྗེས་སུ་མི་འབྲང་ཞིང་།
ཆོས་སྒྲུབ་པའི་རྟེན་དལ་འབྱོར་འདི་ཡང་རྙེད་པར་ཤིན་ཏུ་
དགེ་བ་དང་མི་དགེ་བ་སྤྱད་པའི་ལས་འབྲས་གྲིབ་མ་བཞིན་དུ་འབྲང་བར་གསུངས་ཏེ།
དུས་ཀྱི་ཉེན་ཏེ་རྒྱལ་པོ་འགྲོ་བའི་ཚེ།
།འཁོར་དང་ལོངས་སྤྱོད་མཛའ་ཤེས་རྗེས་མི་
འབྲང། །རྒྱལ་པོ་དེ་ནི་གང་དང་གང་འགྲོ་བ། །ལས་ནི་གྲིབ་མ་བཞིན་དུ་རྗེས་སུ་
འབྲང་། །ཞེས་གསུངས་ལ། དེ་ཉིད་ཀྱི་ཕྱིར། རང་རེ་རྣམས་ཀྱིས་ཀྱང་། དལ་འབྱོར་མི་
ལུས་རིན་པོ་ཆེན་ནི་ཐོབ། ལམ་རྣམ་དག་སྟོན་པ་དགེ་བའི་བཤེས་གཉེན་དང་ནི་མཇལ།
ཆོས་བྱེད་པའི་ཐབས་ཤེས་ཤིང་། རང་དབང་ཡོད་པའི་དུས་འདིར། མི་དགེ་བ་སྤོང་བ་
- 361 -

ཆོས་རྒྱལ་འཕགས་པའི་གསུང་འབུམ།
དང་། དགེ་བ་སྒྲུབ་པ་ལ་འབད་དགོས་ཤིང་། གལ་ཏེ་མ་འབད་ན། རང་གིས་རང་
བསླུས་ཤིང་། རྨོངས་ཚབས་ཆེར་འགྱུར་བར་ཡང་གསུངས་ཏེ། འདི་འདྲའི་དལ་བ་རྙེད་
གྱུར་ནས། །བདག་གིས་དགེ་གོམས་མ་བྱས་པ། །འདི་ལས་བསླུས་པའང་གཞན་མེད་
ཅིང་། །འདི་ལས་རྨོངས་པའང་གཞན་མེད་དོ། །ཞེས་གསུངས་ལ། རྒྱུ་མི་དགེ་བ་སྤྱད་ན།
འབྲས་བུ་སྡུག་བསྔལ་འབྱུང་ཞིང་། འགྲོ་བ་རིགས་དྲུག་ཏུ་སྐྱེས་ཀྱང་། སྡུག་བསྔལ་གྱི་
རང་བཞིན་ལས་མ་འདས་ལ། བདེ་བའི་སྐབས་ཅུང་ཟད་ཀྱང་མེད་པར་གསུངས་ཏེ།
སེམས་ཅན་དམྱལ་བ་དམྱལ་མེས་ཉམས།
།ཡི་དྭགས་བཀྲེས་ཤིང་ཕོངས་པས་
ཉམས། །དུད་འགྲོ་གཅིག་ལ་གཅིག་ཟས་ཉམས། །མི་དག་འཚོ་བ་ཐུངས་པས་ཉམས། །ལྷ་
རྣམས་བག་མེད་པ་ཡི་ཉམས། །འཁོར་བ་ཁབ་ཀྱི་རྩེ་ཙམ་ལ། །བདེ་བ་ནམ་ཡང་ཡོད་མ་
ཡིན། །ཞེས་པ་ལྟར། དམྱལ་བ་རྣམས་ལ་ཚ་གྲང་བཅོད་འདྲལ་གྱི་སྡུག་བསྔལ་དྲག་ལ་
ཡུན་རིང་བ་དང་། ཡི་དྭགས་རྣམས་ལ་བཀྲེས་ཤིང་བསྐོམ་པ་དང་། ཕོངས་ཤིང་ཉམས་
ཐག་པས་སྡུག་བསྔལ་བ་དང་། དུད་འགྲོ་རྣམས་ལ་ཚ་གྲང་གཅོད་འདྲལ་གྱི་གླེན་ཅིང་
གཏི་མུག་པ་དང་། དབང་མེད་གཞན་གྱིས་གསོད་ཅིང་བཀོལ་བའི་སྡུག་བསྔལ་བ་དང་།
མི་རྣམས་ལ་ཡོད་པ་བསྲུང་བ་དང་མེད་པ་ཚོལ་བ། དགྲ་མི་སྡུག་པས་མནར་བ། གཉེན་
སྡུག་པ་དང་བྲལ་བ། ལུས་སེམས་སུ་སྐྱེ་རྒ་ན་འཆི་ལ་སོགས་པའི་སྡུག་བསྔལ་བ་དང་།
ལྷ་རྣམས་ལ་འཆི་འཕོ་ལྟུང་བྱེད་ཀྱི་སྡུག་བསྔལ་དང་། ལྷ་མ་ཡིན་རྣམས་ལ་འཐབ་རྩོད་
གཅོད་འདྲལ་གྱི་སྡུག་བསྔལ་སྤོང་བར་ནུས་ཀྱང་། ལམ་དེ་ཙམ་གྱི་བྱང་ཆུབ་ཆེན་པོ་མི་
ཐོབ་ཅིང་། ཐེག་ཆེན་གྱི་ལམ་ལའང་། རྒྱུ་ཕ་རོལ་དུ་ཕྱིན་པའི་ལུགས་ཀྱི། གྲངས་མེད་
གསུམ་དུ་ཚོགས་བསགས་ནས། བྱང་ཆུབ་ཆེན་པོ་ཐོབ་པར་བཞེད་མོད། འདིར་དེ་ལས་
ཀྱང་ཁྱད་པར་དུ་འཕགས་པ་མྱུར་དུ་བྱང་ཆུབ་ཆེན་པོ་ཐོབ་པར་བྱེད་པའི་ཐབས།
- 362 -

ཆོས་རྒྱལ་འཕགས་པའི་གསུང་འབུམ།
གསང་སྔགས་རྡོ་རྗེ་ཐེག་པའི་སྒོར་ཞུགས་ཏེ། ལམ་ཉམས་སུ་ལེན་པའི་ཚུལ་ཡིན། དེ་ལ།
བྱ་བ། སྤྱོད་པ། རྣལ་འབྱོར། རྣལ་འབྱོར་བླ་མེད་དེ། བཞི་ཡོད་པའི་ནང་ནས། འདི་བླ་
མེད་ཀྱི་རྒྱུད་དུ་རྟོགས་ཤིང་། ཕ་རྒྱུད་གཤིན་རྗེ་གཤེད་ཀྱི་རྒྱུད་ལས་གསུངས་ལ། བཅོམ་
ལྡན་འདས་འཇམ་པའི་རྡོ་རྗེའི་དཀྱིལ་འཁོར་ཆེན་པོར་དབང་བསྐུར་བའི་ཆོ་ག་རྣམ་
དེ་ལ་གང་ཞིག་ངོས་བཟུང་བྱ་བ་དབང་གི་རང་
པར་དག་པ་སྒྲུབ་པའི་སྐབས་ཡིན།
བཞིན་ནི། གང་གི་དབང་སྐུར་བར་བྱེད་པའི་རྡོ་རྗེ་སློབ་དཔོན། གང་ལ་དབང་བསྐུར་
བའི་རྡོ་རྗེ་སློབ་མ། ཇི་ལྟར་དབང་བསྐུར་བའི་ཆོ་གའི་རིམ་པའོ། །དབང་གི་རང་བཞིན
ནི། གནས་སྐབས་རིགས་བཞིའི་ཀུན་དུ་རྟོག་པ་རྣམས་རིམས་ཀྱི་སྦྱངས་ཏེ། ཟག་པ་མེད་
སེམས་ཅན་རྣམས་ཀྱི་དངོས་གྲུབ་ཕྱིར།
།དབང་ནི་རྣམ་པ་བཞི་རུ་བཤད། །ཅེས་
པའི་སྐུ་བཞི་ལ་སོགས་པ་མཆོག་དང་ཐུན་མོང་དངོས་གྲུབ་མྱུར་དུ་ཐོབ་པར་བྱེད་པ་སྟེ།
གསུངས་པ་ལྟར་རོ། །གཞན་ཡང་ལམ་བསྒོམ་པ་ལ་དབང་བའི་ཕྱིར་དང་། མཆོག་གི་གོ་
འཕང་ལ་འཇོག་པའི་ཕྱིར་དང་། བདུད་རྩིའི་རྒྱུན་འཐོར་བར་བྱེད་པའི་ཕྱིར་དང་། མ་
དག་པའི་དྲི་མ་སྦྱངས་པའི་ཕྱིར་དང་། ཡོན་ཏན་ཁྱད་པར་ཅན་རྒྱུད་ལ་བླུག་པའི་ཕྱིར་
དང་། ཆོས་ཟབ་མོ་ཉན་པའི་སྣོད་དུ་རུང་བའི་ཕྱིར་ན་དབང་ཞེས་བྱ་སྟེ། གཏོང་དང་
བླུག་པ་ཞེས་བྱ་འདིས། །དེས་ན་དབང་ཞེས་བརྗོད་པར་བྱ། །ཞེས་པ་དང་། དང་པོར་རེ་
ཤིག་སློབ་མ་ལ། །དབང་རྣམས་ལས་གཅིག་བསྐུར་པ་ཡིས། །དེ་ཚེ་བསད་ཆེན་བཤད་པ་
ཡི། །སྣོད་དུ་ངེས་པར་འགྱུར་བ་ཡིན། །ཞེས་པ་དང་། དབང་བསྐུར་བའི་ཕན་ཡོན་དང་།
མ་བསྐུར་བའི་ཉེས་དམིགས་ཀྱང་། དབང་བསྐུར་ཡང་ཡང་སྦྱིན་ལྡན་ན། །སྐྱེ་ཞིང་སྐྱེ་
བར་སྦྱིན་ལྡན་འགྱུར། །དེ་ཡི་སྐྱེ་བ་བདུན་ན་ནི། །མ་སྒོམས་པ་ཡང་དངོས་གྲུབ་
ཐོབ། །དབང་མེད་ན་ནི་དངོས་གྲུབ་མེད། །བྱེ་མ་རྩིར་ཡང་མར་མེད་བཞིན། །གང་ཞིག་
- 363 -

ཆོས་རྒྱལ་འཕགས་པའི་གསུང་འབུམ།
རྒྱུད་ལུང་ང་རྒྱལ་གྱིས། །དབང་བསྐུར་མེད་པར་འཆད་བྱེད་པ། །སློབ་དཔོན་སློབ་མ་ཤི་
མ་ཐག །དངོས་གྲུབ་ཐོབ་ཀྱང་དམྱལ་བར་འགྲོ། །དེ་བས་འབད་པས་ཐམས་ཅད་
ཀྱིས། །བླ་མ་ལ་ནི་དབང་ནོད་ཞུ། །ཅེས་པ་ལྟར་རོ། །གང་གིས་དབང་བསྐུར་བར་བྱེད་
པའི་སློབ་དཔོན་ཡང་། ལེགས་པར་ཡོངས་སུ་བརྟགས་ནས་བརྟེན་པར་གསུངས་ཏེ།
བརྟན་ཞིང་དུལ་ལ་བློ་གྲོས་ལྡན། །བཟོད་ལྡན་དྲང་ལ་གཡོ་སྒྱུ་མེད། །སྔགས་དང་རྒྱུད་
ཀྱི་སྦྱོར་བ་ཤེས། །སྙིང་རྗེར་ལྡན་ཞིང་བསྟན་བཅོས་མཁས། །དེ་ཉིད་བཅུ་ནི་ཡོངས་ཤེས་
ཤིང་། །དཀྱིལ་འཁོར་བྲི་བའི་ལས་ལ་མཁས། །གསང་སྔགས་འཆད་བྱེད་སློབ་དཔོན་
ཏེ། །དང་བའི་བདག་ཉིད་དབང་པོ་དུལ། །ཞེས་པ་དང་། འདི་ཉིད་ཀྱི་རྒྱུད་ལས་ཀྱང་།
སྙིང་རྗེ་ལྡན་ཞིང་ཉེས་པས་མ་གོས་པ། །བསམ་གཏན་ལ་བརྩོན་ལས་ལ་མཆོག་གཞོལ་
བ། །དེ་འདྲའི་བླ་མ་ལ་ནི་རྟག་ཏུ་བླ་མར་བྱ། །ཞེས་གསུངས་པ་ལྟར། མཚན་ཉིད་དང་
ལྡན་པའི་བླ་མ་ལ་དབང་ནོད་པར་བྱ་ཞིང་། གང་ལ་དབང་བསྐུར་བར་བྱ་བའི་རྡོ་རྗེ་
སློབ་མ་ཡང་། བརྟགས་ནས་ཡོན་ཏན་དང་ལྡན་པ་བསྟེན་པར་གསུངས་ཏེ། སློབ་མ་
དད་ཅིང་རིགས་བཙུན་པ། །དེ་ཉིད་དཀོན་མཆོག་ལ་དད་དང་། །བཟོད་དང་ལྡན་ཞིང་
སེར་སྣ་མེད། །ཟབ་མོ་ཡི་ནི་བློ་དང་ལྡན། །སྤྲོ་བ་ཆེ་ཞིང་ཚུལ་ཁྲིམས་ལྡན། །དཔའ་ལ་ཡི་
དམ་བརྟན་པ་ཡིན། །ཞེས་པ་དང་། འདི་ཉིད་ཀྱི་རྒྱུད་དུ་ཡང་། བརྟན་ཞིང་དུལ་ལ་སྙིང་
རྗེ་གཅིག་ཏུ་སེམས། །དད་དང་ལྡན་པའི་བསམ་པ་མཛོད་འཛིན་སྔགས། །བླ་མ་གཤིན་
རྗེ་གཤེད་ལ་མོས་པ་དག །བརྟུལ་ཞུགས་ལྡན་པས་དེ་ཉིད་ཡོངས་སྨིན་བྱ། །ཞེས
གསུངས་པ་ལྟར་རོ། །ཇི་ལྟར་དབང་བསྐུར་བའི་རིམ་པ་ལ་ཡང་། རྣམ་དཔྱད་དང་པོས་
ས་གཞི་བཟུང་། །གཉིས་པ་ལ་ནི་སྟ་གོན་དེ། །གསུམ་པ་ལ་ནི་འཇུག་པ་ཤིས། །ཞེས་
གསུངས་པ་ལྟར་རོ། །རྣམ་དཔྱད་དང་པོ། སའི་ཆོ་ག་ལའང་། ས་གཞི་བརྟག་དང་བཟུང་
- 364 -

ཆོས་རྒྱལ་འཕགས་པའི་གསུང་འབུམ།
བ་དང་། །སྦྱང་དང་བྱིན་གྱིས་བརླབ་པ་དང་། །བསྲུང་ཞིང་ཡོངས་སུ་བཟུང་བ་སྟེ། །སའི་
ཆོ་ག་ཡན་ལག་དྲུག །ཞེས་པ་རྣམས་ཀྱང་སྔོན་དུ་བྱ་ཞིང་། ནུས་གཉིས་པ་ལ་སྟ་གོན་ལ་
དང་། སའི་ལྷ་མོ་ལྷག་གནས་དང་། །ལྷ་དང་བུམ་པ་ལྷག་གནས་དང་། །སློབ་མ་ལྷག་
པར་གནས་པ་སྟེ། །སྟ་གོན་ཆོ་ག་རྣམ་བཞིའོ། །ཞེས་པའི་དང་པོ་གསུམ་སོང་ནས། །སློབ་
མ་ལྷག་མ་གནས་པའི་སྐབས་ཡིན།
ཉན་པར་གདམས། ཐུན་མོང་ཁྱད་པར་སྡོམ་བཟུང་བྱིན་རླབས་མཆོད། །སོ་ཤིང་ཁྱོར་ཆུ་
བསྲུང་སྐུད་ཀུ་ཤ་སྦྱིན། །ཆོས་བཤད་རྨི་ལམ་བརྟག་ཅིང་བསྲུང་བའོ། །ཞེས་པ་རིམ་
བཞིན་དུ་བགྱི། དེའང་ཐེག་ཆེན་གསང་སྔགས་མཐར་ཐུག་གི་ལམ་དུ་འཇུག་པ་ལ།
།དེའང་སེམས་བསྐྱེད་ནང་དབང་གསོལ་གདབ་
བསམ་པ་བཟང་པོ་སེམས་བསྐྱེད་དང་ལྡན་པ་གཅིག་དགོས་ཏེ། རང་གི་སླབ་ལྡན་
འཁོར་བཞི་པོ། །ཐེག་ཆེན་བློ་ཅན་རྣམས་ལ་ནི། །དེ་བཞིན་གཤེགས་པས་གསུངས་པ་
ཡི། །ཡང་དག་ཆོ་གའི་རྗེས་སུ་གནང་། །སྔགས་ཀྱི་དངོས་གྲུབ་དོན་གཉེར་གང་། །དཀྱིལ
འཁོར་འདིར་ནི་བཞུག་པར་བྱ། །དེ་ལས་གཞན་ཡང་བསོད་ནམས་འདོད། །བདག
གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་པ་དག །འཇིག་རྟེན་ཕ་རོལ་ལ་
དམིགས་ནས། །བློ་ལྡན་དཀྱིལ་འཁོར་འཇུག་བྱ་སྟེ། །འདིའི་འབྲས་བུ་གཉེར་མི་བྱ། །གལ་
ཏེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །སྐྱེས་བུ་འཇིག་
རྟེན་ཕ་རོལ་གཉེར། །འབད་པ་མེད་པར་འདི་འབྲས་འགྲུབ། །ཞེས་གསུངས་པས།
བསམ་པ་དམན་པ་རང་དོན་དུ་ཚེ་འདིའི་ཕུན་སུམ་ཚོགས་པ་ལ་སོགས་པ་ཟག་བཅས་
འཇིག་རྟེན་པའི་བདེ་བ་དོན་དུ་གཉེར་བས་ནི། དེའང་མི་འགྲུབ་ནའང་། ཟག་མེད་
འཇིག་རྟེན་ལས་འདས་པའི་བདེ་བ་ལྟ་སྨོས་ཀྱང་ཅི་དགོས། བསམ་པ་བཟང་པོ། གཞན་
དོན་དུ་བསྟན་གྱི་བདེ་བ་མཐར་ཐུག་མཆོག་གི་དངོས་གྲུབ་དོན་དུ་གཉེར་བས་ཞུགས་
- 365 -

ཆོས་རྒྱལ་འཕགས་པའི་གསུང་འབུམ།
ན། གནས་སྐབས་ཀྱི་ཕུན་སུམ་ཚོགས་པ་ཐམས་ཅད་ཀྱང་ཞར་ལ་འབྱུང་བའི་ཚུལ་གྱིས་
འགྲུབ་པ་ཡིན། དེ་བས་ན། སྐྱེ་བོ་རྨོངས་པ་རང་གི་བདེ་དོན་གཉེར། །དེ་མ་ཐོབ་པས་
རྟག་ཏུ་སྡུག་བསྔལ་འགྱུར། །བརྟན་པ་རྟག་ཏུ་གཞན་དོན་བརྩོན་པ་ནི། །གཉིས་གའི་
དོན་བྱས་མྱ་ངན་འདའ་བར་འགྱུར། །ཞེས་གསུངས་པའི་དོན་དྲན་པར་བྱས་ནས།
སེམས་ཅན་ཐམས་ཅད་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་འདི་ལ་བསྒྲལ་ཏེ། ཐར་
པ་མཐར་ཐུག་བླ་ན་མེད་པའི་བྱང་ཆུབ་ཆེན་པོ་ལ་དགོད་པར་བྱ། དེའི་ཆེད་དུ་གྲོལ་
བར་བྱེད་པ་གསང་སྔགས་ཀྱི་དབག་ཟབ་མོ་རིམ་གཉིས་ཟུང་འཇུག་ཏུ་ཉམས་སུ་བླངས།
དེའི་སྔོན་དུ་ཡང་སྨིན་པར་བྱེད་པ་དབང་བསྐུར་བའི་ཆོ་ག་རྣམ་པར་དག་པ་ཞུ་སྙམ་
དུ་འདུན་པ་བསྐྱེད་ཅིག །ཅེས་བརྗོད་པར་བྱའོ། །དེ་ནང་གི་དབང་བསྐུར་བའི་དོན་དུ་
བླ་མ་ཡི་དམ་དབྱེར་མེད་པ་ལ་མོས་གུས་བྱས་པས། ཞལ་ནས་འོད་ཟེར་འཕྲོས་པས་
སློབ་མའི་ལུས་ལ་ཕོག་པས། སྒྲིབ་པ་དག་ཅིང་། བླ་མའི་ཞལ་ནས་ཞུགས་ཏེ། རྡོ་རྗེའི་
ལམ་ནས་ཡུམ་གྱི་པད་མར་ཧེ་རུ་ཀའི་རྣམ་པར་བྱོན་པ་ལ། ཐུགས་ཁའི་འོད་ཀྱི་སྤྱན་
དྲངས་པའི་དེ་བཞིན་གཤེགས་པ་ཡུམ་དང་བཅས་པ་རྣམས་ཞལ་ནས་བཞུགས་ཏེ།
བདག་ཉིད་ཞུ་བས་དབང་བསྐུར་ཞིང་།
ཧཱུྃ་ཞེས་པས་རང་གི་གནས་སུ་འཁོད་པར་
བསམས་ཏེ། རྒྱལ་བའི་སྲས་སུ་གྱུར་པའི་དོན་ཏོ། །དེ་ནས་གསོལ་བ་བཏབ་པའི་དོན་དུ།
སྔར་བཤམས་པའི་མཎྜལ་རྒྱ་ཆེན་པོར་དམིགས་ནས་ཡོན་དུ་ཕུལ་ཏེ། སྟིམ་པ་མེ་ཏོག་
དང་བཅས་པས་ཐལ་མོ་སྦྱར་ལ། རང་གཞན་ཐམས་ཅད་འཁོར་བ་སྡུག་བསྔལ་གྱི་རྒྱ་
མཚོ་ཆེན་པོ་ལ་བསྒྲལ་ནས་ཐར་པ་ཆེན་པོའི་གྲོང་ཁྱེར་དུ་འཇུག་པར་འཚལ་བས། དེའི་
ཕྱིར་དུ་སྐྱབས་སུ་འགྲོ་བ་དང་། སེམས་བསྐྱེད་པ་དང་། དགེ་དང་སྡོམ་པ་རྣམ་པར་དག
པ་གནང་ཞིང་། དཀྱིལ་འཁོར་ཆེན་པོར་རིམ་གྱིས་བཞུག་པ་དང་། དབང་བསྐུར་བའི་
- 366 -

ཆོས་རྒྱལ་འཕགས་པའི་གསུང་འབུམ།
བཀའ་དྲིན་གནང་བར་མཛད་དུ་གསོལ་སྙམས་པ་རྗེས་བཟློས་གྱིས་ཤིག
ཅེས་པ་དང་།
རོ་ལངས་མ་ཡིས་མགྲིན་འཁྱུད་པའི། །དགའ་ཆེན་སྤྱོད་བདག་སྟོན་པས་ཏེ། །ཞེས་པ་ལ་
སོགས་ལན་གསུམ་བརྗོད་པར་བྱའོ། །དེ་ལྟར་གསོལ་བ་བཏབ་པའི་ལན་དུ་རྡོ་རྗེ་ཐེག་
པའི་དོན་ཟབ་མོ་ཉན་པར་གདམས་ཞིང་། ཡང་དག་པར་འཛིན་དུ་བཞུག་པ་ནི། བུ་
ཚུར་ཤོག་ཤིག་ཐེག་ཆེན་ལ། ཁྱོད་ནི་ཚུལ་ཆེན་སྣོད་ཡིན་པས། །གསང་སྔགས་སྤྱོད་ཚུལ་
ཆོ་ག་རྣམས། ཁྱོད་ལ་ཡང་དག་བསྟན་པར་བྱ། །སྐུ་གསུང་ཐུགས་ཀྱི་རྡོ་རྗེ་ཅན། །དུས་
གསུམ་བྱོན་པའི་